《杂诗 其二十》
宋代·李复

先王急民事，分吏察垄亩。田荒宅无毛，置法责粟布。

壤壤一岁勤，暴暴三年聚。农政久不修，几家有禾黍。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。